רובי קרוז

רובי קרוז באנגלית: Robbie Kruse, נולד ב-5 באוקטובר 1988) הוא כדורגלן אוסטרלי ששיחק בעמדת הקשר והיה חבר בנבחרת אוסטרליה. בשנת 2004 נכלל קרוז כחלק מסגל הספורטאים באקדמיה הספורטיבית של קווינסלנד, תוכנית מצוינות שמטרתה לשטח כישרונות צעירים. שנה לאחר מכן נכלל בתוכנית המצוינות של ההתאחדות האוסטרלית בכדורגל. בשנת 2006 צורף לסגל קבוצת בריזבין רואר מליגת העל האוסטרלית, אך נפצע במהלך אימוני טרום העונה. ב-5 באוקטובר 2007, יום הולדתו ה-19, ערך את הופעת הבכורה שלו במשחק נגד ולינגטון פיניקס בו הבקיע את שער הניצחון. בתחילת עונת 2008 היה קרוז מעורב בתגרה מחוץ למועדון לילה בקווינסלנד, תגרה שבסיומה נזקק לתפרים. התקרית עוררה את זעמו של המאמן פרנק פארינה, שהציע לקרוז חוזה לטווח קצר בלבד לקראת עונת 2009/2010. בספטמבר 2009 הודיע קרוז על מעבר לקבוצת מלבורן ויקטורי, כמחליפו של דניאל אלסופ שעבר לשחק בליגה הקטרית. ב-16 בינואר 2010 הבקיע שלושער במהלך המחצית הראשונה במשחק מול קבוצת פרת' גלורי. בשתי העונות בהן שיחק בקבוצה שותף ב-39 משחקים בהם הבקיע 16 שערים. במרץ 2011 חתם על חוזה לשלוש עונות בקבוצת פורטונה דיסלדורף, ששיחקה בליגה הגרמנית השנייה. ב-24 ביולי ערך את הופעת הבכורה, כשעלה כמחליף במשחק נגד פאדרבורן 07 ובסיום העונה עלה עם הקבוצה לבונדסליגה. במשחק הבכורה שלו בליגה בישל את צמד השערים בניצחון 0-2 על אאוגסבורג. ב-12 בנובמבר כבש את שער הבכורה מול הופנהיים ועד לסיום העונה כבש שלושה שערים נוספים. בסיום העונה ירדה הקבוצה לליגה השנייה. עונת הבכורה המוצלחת של קרוז הובילה להתעניינות מצד קבוצות שונות בליגה ובאפריל 2013 נרכש על ידי באייר לברקוזן תמורת 1.5 מיליון אירו. במהלך העונה פתח ב-11 משחקים ועלה מהספסל כמחליף בארבעה משחקים נוספים לפני שפציעה ברצועה הצולבת השביתה אותו עד לסיום העונה. הפציעות המשיכו להגביל אותו גם במהלך העונה הבאה, בה שותף בארבעה משחקים בלבד. באוגוסט 2015 הושאל קרוז לקבוצת שטוטגרט לעונה אחת עם אופציה לרכישה בסיומה. הוא הספיק לשחק רק שלושה משחקים במדי הקבוצה ובפברואר 2016 חזר לשחק בלברקוזן. בינואר 2017 הצטרף לקבוצת ליאונינג ווהווין מליגת העל הסינית, אך התיר את חוזהו בחודש מאי באותה שנה לאחר שערך ארבע הופעות בלבד במדי הקבוצה, עקב משכורות שלא שולמו לו. בקיץ 2017 חתם קרוז בבוכום מהבונדסליגה השנייה. בקיץ 2019 חתם קרוז במלבורן ויקטורי מליגת העל האוסטרלית בכדורגל, ולמעשה חזר לקבוצתו האחרונה לפני שעזב את אוסטרליה. קרוז זומן לנבחרת אוסטרליה לראשונה בדצמבר 2010, לקראת משחקי גביע אסיה שהתקיימו בשנת 2011. ב-5 בינואר 2011 ערך את הופעת הבכורה שלו במשחק ידידות מול נבחרת איחוד האמירויות הערביות. בחצי גמר גביע אסיה הבקיע את שערו הראשון בנבחרת שניצחה 0-6 את נבחרת אוזבקיסטן. בעקבות פציעתו נאלץ לוותר על מקומו בסגל הנבחרת למונדיאל 2014. הוא חזר לסגל לקראת משחקי גביע אסיה ב2015. הוא שותף בכל המשחקים ואף הבקיע שער במשחק נגד נבחרת עומאן. במהלך משחק הגמר נפצע בעקב והוחלף בג'יימס טרויסי, שמאוחר יותר הבקיע את שער הניצחון לטובת הנבחרת האוסטרלית. מדיה וקבצים בנושא רובי קרוז בוויקישיתוף רובי קרוז, באתר Transfermarkt רובי קרוז, באתר Fussballdaten.de (בגרמנית) רובי קרוז, באתר Soccerway רובי קרוז, באתר WorldFootball.net רובי קרוז, באתר National Football Teams רובי קרוז, באתר FootballDatabase.eu Debutant Kruse seals win for Roar, 5 October 2007 Robbie Kruse risks Roar future after late-night punch-up, 5 November 2008 Robbie Kruse leaves Brisbane Roar to join Melbourne, 10 September 2010 Robbie Kruse's hat-trick seals 6-2 for Melbourne Victory, 17 January 2010 Kruse Completes Fortuna Move, 26 March 2011 Aussies Abroad Weekend Wrap, 25 July 2011 Kruse Shines In Bundesliga Debut, 26 August 2012 Kruse nets in Bundesliga, 12 November 2012 Bayer Lever-Kruse! Robbie's German switch, 5 May 2013 Robbie Kruse joins VfB, 31 August 2015 Kruse gives up World Cup dream, 27 February 2014